Pécs-Baranyai Kereskedelmi és Iparkamara

Kecskeméten találkozhatnak a fiatal kutatók és az innovatív vállalkozások: AGTEDU 2019 – Young Spirit
2019-11-13 09:00 - 17:00 (Europe/Helsinki) | Neumann János Egyetem Kertészeti és Vidékfejlesztési Kar, Mészöly Gyula tér 1-3., Kecskemét, 6000, Magyarország
A Neumann János Egyetem idén már 20. alkalommal rendezi meg tudományos konferenciáját a Magyar Tudomány Ünnepe alkalmából 2019. november 13-án. A rendezvénynek forgó rendszerben minden évben másik kar ad otthont, idén a Kertészeti és Vidékfejlesztési Kar, Kecskeméten a Mészöly Gyula tér 1-3. alatti bázisán. A konferencia elsősorban az Egyetem karain oktatott és kutatott tudományterületeket öleli fel. Ebben az évben egy különleges szekció is lesz a rendezvényen, a Young Spirit, amely a vállalkozások K+F igényeinek és a fiatal kutatók kapacitásainak találkozását célozza.

A gazdasági folyamatok és a gazdaság hajtóerejét jelentő innováció fontosságának ismeretében elengedhetetlen, hogy az innovatív cégek kutatás-fejlesztési igényeinek kielégítése érdekében elinduljon egy valós együttműködés a kutatói szférával. A cél elérése érdekében tavaly öt megyei kamara összefogva indított „Young Spirit” címmel egy olyan – pécsi indíttatású – kezdeményezést, amely a fiatal, tettre kész kutatókat és az innovatív cégeket összeköti, köztük innovatív termékek, szolgáltatások létrejöttét célzó együttműködések kialakulását segíti.
A Young Spirit céljait szolgálja kamarai és egyetemi háttérrel egy rendezvénysorozat fejlesztése, amelynek keretében eddig már két országos rendezvény került megszervezésre Pécsett és Győrött.

A konferenciára sok szakterületről várnak előadásokat elsősorban a Neumann János Egyetem és más hazai és külföldi felsőoktatási intézmények, illetve szakmai szervezetek oktatóitól, kutatóitól. Az agrártudomány mellett képviseltetik magukat a történelem-, informatikai, nyelv- és irodalom-, környezet-, gazdaság- és társadalom-, műszaki és természettudományok is.
A lektorált és elfogadott írások a Neumann János Egyetem GRADUS című elektronikus (http://gradus.kefo.hu) folyóiratában jelennek meg.
Utazás:
A szakmai érdeklődők Kecskemétre való eljutását a Pécs-Baranyai Kereskedelmi és Iparkamara közös utazás megszervezésével támogatja, ahogyan tette azt az áprilisi győri esemény kapcsán is.
Előzetes program:
Kérjük, kattintson IDE: Előzetes program – AGTEDU 2019, Young Spirit (Kecskemét, 2019. november 13.)
A regisztrációhoz kérjük, kattintson IDE!
További információ: Császár Gergely +36 20 44 22 080; csaszar.gergely@pbkik.hu
Forrás: BKMKIK

Pályázatírási technikák a Horizont 2020 programban
2019-11-14 - 2019-11-15 | NKFI Hivatal, Kéthly Anna tér 1., Budapest, 1077, Magyarország
Az NKFI Hivatal 2 napos, angol nyelvű, interaktív és gyakorlatorientált pályázatírási tréninget szervez elsősorban olyan potenciális pályázók részére, akik pályázatot szeretnének benyújtani a Horizont 2020 program valamely 2020-as felhívására.

A tréning során a résztvevők gyakorlati előadásokon és kis csoportos workshopokon keresztül sajátíthatják el a sikeres pályázat alapjait; a felhívás („call text”) értelmezésétől kezdve a konzorciumépítésen át a ”workplan” és a költségvetés kidolgozásáig, egy valós 2020-as pályázati felhíváson keresztül.
A tréning időpontja: 2019. november 14. (csütörtök) 10.00 órától 2019. november 15. (péntek) 17.00 óráig
A tréning helyszíne: NKFI Hivatal, 1077 Budapest Kéthly Anna tér 1.
A jelentkezők kiválasztásánál előnyt élveznek azok, akik:

valamely konkrét 2020-as felhívásra kívánnak benyújtani a pályázatot benyújtani (kivéve: MSCA, ERC, EIC Accelerator) és aktívan részt vesznek a pályázat megírásában kutatói/pályázatmenedzsment oldalon,
korábban támogatást nem nyert H2020 pályázat újbóli benyújtását tervezi,
rendelkeznek szakmai és pályázatírási/pályázat-részvételi tapasztalattal a kutatói/pályázatmenedzsment oldalról.

Az esemény tréning jellege miatt a részvétel korlátozott, max. 25 fő részvételét tudjuk biztosítani. A tréning nyelve angol, így a tárgyalóképes angol nyelvtudás a részvétel alapfeltétele. Amennyiben több, mint 25 fő jelentkezik, a résztvevőket a fent említett szempontok figyelembevételével választjuk ki.
A jelentkezési határidő: 2019. november 8.
A kiválasztás eredményéről 2019. november 11-ig értesítik a jelentkezőket.
A jelentkezéshez az alábbi kérdőív kitöltésével lehetséges:
Kérdőív

Forum Agenti
2019-11-14 08:00 - 2019-11-15 17:00 | Milánó, Olaszország
A Forum Agenti- Országos Ügynökhálózat – ügynökeinek éves rendezvénye november 14-15 között kerül megrendezésre Milánóban.

Olaszországban az egyes piaci jelenlétek megkezdése rengeteg termékszegmens esetében csak ezeken az úgynevezett ügynökökön válik érdemi módon lehetségessé, akik általában helyi és ágazati kapcsolatrendszerükön keresztül hatékonyan tudják becsatornázni, és meggyőzni az egyes termékek és szolgáltatások értékesítéséről a disztribútorokat és kereskedelmi egységeket, valamint kereskedelmi láncokat.

A fenti rendezvény keretében termékek és szolgáltatások képviselői kiállító asztalt kapnak, ahol a terméküket kiállítva fogadhatják az előzetesen a terméket és annak leírását online rendszerben megismerő ügynököket.

A három napos rendezvény során egy cég átlagosan 30 ügynöki tárgyalást is lebonyolít, melyre az ügynökök előzetesen jelentkeznek, illetve ott a helyszínen is keresik az új lehetőségeket.

Ezt követően van lehetősége a magyar cégnek a megítélése szerint megfelelő szakmai portfólióval, ismerettel, kapcsolatrendszerrel rendelkező ügynököket kiválasztani, és igénye szerint szerződést kötni a későbbiekben, melynek értelmében az ügynök csak akkor részesül jutalékban, ha a terméket értékesítette, vagy megrendelést ténylegesített kereskedelmi egységgel, vagy lánccal.

A Forum Agenti vezetősége a Milánói Magyar Külgazdasági Irodával történt megegyezését követően lehetőséget ad minden magyar kiállító számára, hogy a honlapjukon meghirdetett 2400 euró helyett 1500 euróért vegyen részt és állítson ki, melyet elegendő október 31-ig rendezni.

A magyar résztvevőkre való kedvezményről itt található információ: http://www.forumagenti.it/en/Forum-Agenti-Milano/682/ambasciata-di-ungheria

Itt lehet bejelentkezni: http://www.forumagenti.it/en/Forum-Agenti-Milano/682/ambasciata-di-ungheria/Ordina

A rendezvény linkje: http://www.forumagenti.it/en

További információ:
Kolos Edit
Milánói Főkonzulátus
Külgazdasági Iroda
20123 Milano, Via Fieno 3
Tel: +39-02-4984731
E-mail: trade.mil@mfa.gov.hu
edit.kolos@mfa.gov.hu

Jövőálló kiállítási trendek
2019-11-14 09:30 - 16:00 | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara látja el a Berlini Vásárvállalat hazai képviseletét és ehhez kapcsolódóan szervezik meg a Jövőálló kiállítási trendek című eseményt.

A rendezvény három fő részből tevődik össze: konferencia – workshop – tanácsadás

A konferencia témái
Németország a szakvásárok országa – Jöjjön velünk!
Források és eszközök a kiállítási részvétel finanszírozására
Vásári részvétel egy kiállító szemével- Akadályok és lehetőségek
A kiállítások, mint az üzleti élet fontos találkozóhelyei a digitális korszakban – Trendek a mai német vásárpiacon
Workshop
Egy kiállítási stand kommunikációja „Emberek, tárgyak, környezet” – gyakorlatorientált workshop
A kiállítási részvétel a tervezéstől a megvalósításig
Mit üzen a kiállítási stand?

Egyéni vásári tanácsadás
Tanácsadás vásári részvételi lehetőségekről a Kamara által képviselt németországi vásárokon (Berlin, Karlsruhe és Nürnberg)

A konferencia részletes programja itt található.
Regisztráció a konferenciára.

Free Software Konferencia és Nemzetközi Üzletember Találkozó 2019
2019-11-15 08:30 - 18:30 | NOI Techpark, A. Volta-Str., 13/A, Bolzano, 39100, Olaszország
Az Enterprise Europe Network szervezésében nemzetközi üzletember találkozó az SFCon társrendezvényeként valósul meg, aminek a köponti témája a szabad szoftverek és azok használata minél nagyobb innovációs potenciál kiaknázásában és a vállalkozások versenyképességének növelésében.

Találkozzzon Ön is fejlesztőkkel, döntéshozókkal és a szakma kiemelkedő tehetségeivel!

Kiket várnak?

Vállalatok (informatikai szakemberek és ipar)
IT szabadúszók
Induló vállalkozók és vállalkozások
Kutatóintézetek
Kormányzati képviselők, politikai döntéshozók
Befektetők

Mik a főbb szektorok?

Közlekedés
Idegenforgalom
Közigazgatás
Energetika
Automatizálás
Mezőgazdaság

Az üzletember találkozón a részvétel ingyenes, de előzetes regisztrációhoz kötött. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. október 31.
További információért keresse az Enterprise Europe Network pécsi irodáját:
e-mail: eenpecs@pbkik.hu

Üzleti delegáció Malajziába és Szingapúrba
2019-11-17 - 2019-11-23 | Malajzia, Malajzia
Malajzia hazánk egyik legjelentősebb kereskedelmi partnere a délkelet-ázsiai régióban. Az ASEAN országok között Malajzia a 2. kereskedelmi és 3. export partnerünk. Magyarország 3 legfőbb export terméke az irodagép és gépi adatfeldolgozó berendezés, a közúti jármű és a villamos gép, készülék és műszer. Magyarország 3 legfőbb import terméke az irodagép és gépi adatfeldolgozó berendezés, a villamos gép, készülék és műszer és a híradás-technikai, hangrögzítő és lejátszó készülék. A kétoldalú áruforgalom volumene 2018-ban elérte az 580 millió dollárt.

Szingapúr üzleti, pénzügyi és finanszírozási szempontból is Délkelet-Ázsia gazdasági kapujának tekinthető, számos multinacionális cég itt működteti régiós központját és innen irányítja térségbeli, elsősorban a Délkelet-ázsiai Nemzetek Szövetségének (ASEAN) tagországaival folytatott kereskedelmet. A magyar vállalatok jellemzően hídfőállásként tekintenek Szingapúrra és a piacra lépés egyúttal dél-kelet ázsiai jelenlétet is biztosít számukra. A tapasztalatok szerint a magyar cégeket, az új innovatív technológiai megoldásokat szívesen látják, elsősorban a tudásalapú, nagy hozzáadott értéket képviselő ágazatokban szerzett magyar tapasztalatokra és szakértelemre van igény Szingapúrban. A kétoldalú áruforgalom volumene 2018-ban elérte az 641 millió dollárt.
A kiutazó üzleti delegáció célja az általános üzleti kapcsolatok fejlesztésén túl a vállalkozók közötti együttműködési lehetőségek feltérképezése, a már meglévő üzleti kapcsolatok elmélyítése.

Célcsoport
Az ASEAN országok, elsősorban Malajzia és Szingapúr iránt érdeklődő exportorientált és innovatív cégprofilú vállalkozások, melyek az alábbi területeken tevékenykednek:

ICT
környezeti, tiszta technológiák
gépipar
mezőgazdasági technológiák
élelmiszeripar
vízipar
hulladékgazdálkodás
szennyvízkezelés

Tervezett programok

üzleti fórum és üzletember-találkozó Kuala Lumpurban és Szingapúrban
tájékoztató konzultációk a Magyar Nagykövetség munkatársaival Kuala Lumpurban és Szingapúrban
látogatás kereskedelemfejlesztéssel, kkv-k támogatásával foglalkozó szervezeteknél

A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.

Tervezett szakmai program.

Miért érdemes részt venni?

ingyenes részvétel a szakmai programokon
tájékozódási lehetőség Malajzia és Szingapúr gazdasági és üzleti környezetéről, a gazdasági együttműködési lehetőségekről
tárgyalási lehetőség potenciális üzleti partnerekkel

Szervezők
A Magyar Kereskedelmi és Iparkamara Magyarország Kuala Lumpur-i Nagykövetségével, valamint Magyarország Szingapúri Nagykövetségével együttműködve, a helyi kamarai és üzleti partnerek támogatásával.

A programok nyelve angol, magyar tolmács nem biztosított.

Jelentkezési határidő: 2019. szeptember 6.

Jelentkezés és bővebb információ:
A jelentkezéshez az alábbiakban felsorolt 3 dokumentumot kitöltve, 2019. szeptember 6-ig a vegvari.kristof@mkik.hu e-mail címre várjuk.

jelentkezési lap a szállásigény és a kiutazás módjának megjelölésével,
angol nyelvű cégprofil
aláírt adatkezelési és hozzájáruló nyilatkozat

A jelentkezést csak a 3 melléklet együttes megküldésével fogadjuk el.

Az üzleti delegáció minimum 10 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Végvári Kristóf, vegvari.kristof@mkik.hu, tel: +36 1 474 5106

Geszti Péter Vállalkozói Nap
2019-11-18 08:00 - 17:00 | Kodály Központ, Pécs, Baranya, Magyarország
A november a KKV-ról szól. Öt állomásos üzleti turnéra indult Geszti Péter, hogy más szektorokból érkező szakemberekkel együtt mutassa meg a KKV vállalkozások alapvető hibáit, buktatóit. Az előadásokon megoldásokkal, praktikus ötletekkel, azonnal hasznosítható gyakorlati tudással szolgálnak mindazoknak, akik mernek nagyot álmodni.
Geszti Péter, aki a hazai marketing-kommunikációs szakma egyik legsikeresebb vállalkozója, ráadásul maga is KKV-s, valós esettanulmányokkal, ragyogó stílusban, sok-sok poénnal és kíméletlen őszinteséggel beszél sikerekről és kudarcokról…
A november 18-i rendezvény részletes programja a csatolt anyagban található.
Program

Körforgásos megoldások, innováció – kihívások az életciklus menedzsment területén
2019-11-18 10:00 - 2019-11-19 15:00 | ÉMI Tudásközpont, Szentendre, Dózsa György út 26. A épület, Szentendre, Magyarország
A Bay Zoltán Kutatóintézet aktívan részt vesz a körforgásos gazdasági modell terjesztésében a gyártó és hulladékkezelő vállalkozások körében. Ennek érdekében nemzetközi fejlesztésekben is szerepet vállal. Egyik ilyen projektje (CIRCE2020) az ipari szimbiózis területén valóul meg. Legfontosabb szerepük a környezeti és gazdasági szempontú életciklus elemzés módszereinek a fejlesztése és terjesztése volt. Az „LCA” és „LCC” módszerek alkalmazásával a gyártási folyamatok elmozdíthatók a kisebb hulladéktermelés, a tiszta gyártás vagy a hulladékmentes termelés irányába.A „CIRCE2020” projektet a Central Europe Program támogatja. A teljes címe: Expansion of the CIRcular Economy concept in the Central Europe local productive districts. Ennek a projektnek az eredményeit információs kampány keretében ismertetik meg a közép-európai Enterprise Europe Network kapcsolati pontokkal.
Ennek érdekében tisztelettel várják az érdeklődőket a Hulladékcsökkentési Hét keretében szervezett rendezvényre, ahol a projektet bemutatásán túl az együttműködési lehetőségek egyeztetésére is sor kerülhet.
A cél az, hogy olyan megoldásokat mutassanak be és ajánljanak a kis- és középvállalkozások számára, melyek segítenek az új kihívásokat jelentő körforgásos gazdasági modellek fenntarthatóságának tervezésében.
A részvétel díjmentes, de regisztrációhoz kötött!
Web: http://lcacenter.hu/xiv-lca-konf/

Franchise üzletember találkozó
2019-11-19 | Lurdy Ház, Könyves Kálmán krt. 12-14., Budapest, 1097
Jöjjön el és ismerkedjen meg népszerű amerikai márkákkal egy november 18-19 között Magyarországra érkező üzletember találkozó keretében!

A Nemzetközi Franchise Szövetség (IFA) és az Amerikai Nagykövetség kereskedelmi osztálya által szervezett eseményen az alábbi amerikai cégek keresnek franchise átvevő partnereket:

Mire számíthat?
Ez a fórum lehetőséget biztosít a leendő magyarországi befektetőknek és átvevő partnereknek, hogy megismerkedjenek ezen amerikai cégekkel és felfedezzék a bennük rejlő üzleti potenciált, ami a töretlen növekedést biztosítja. A programon való részvétellel a potenciális befektetők és átvevő partnerek:
● Találkozhatnak vezető amerikai márkanevek tulajdonosaival és franchise átadó partnerekkel;
● Felmérhetik a márkák növekedési potenciálját;
● Betekintést nyerhetnek a nemzetközi hálózatépítés rejtelmeibe;
● Valamint megtudhatják milyen képzési és folyamatos támogatási lehetőségeket lehet igénybe venni, hogy a vállalkozást sikerre vigyék.

Felhívás

Belépődíj: Az esemény ingyenes, de előzetes regisztráció és jóváhagyás szükséges a belépéshez.

További információ:
Bősze Éva
Amerikai Nagykövetség
Kereskedelmi osztály
+36-1-475-4234
eva.bosze@trade.gov

Osztrák Beszállítói Nap
2019-11-19 08:30 - 17:00 | Győri Nemzetközi Kereskedelmi Központ, Szent István út 10/A, Győr, Magyarország
Az Osztrák Nagykövetség Kereskedelmi Osztályának szervezésében 2019. november 19-én, kedden Győrben, a Nemzetközi Kereskedelmi Központban megrendezésre kerül az OSZTRÁK BESZÁLLÍTÓI NAP, melyet a Győr-Moson-Sopron Megyei Kereskedelmi és Iparkamarával együttműködésben hirdetünk meg. A rendezvény előre kialakított időbeosztás alapján biztosít B2B tárgyalási lehetőséget osztrák cégekkel.

Kérjük, ehhez tekintse meg a minket előzetesen megkereső osztrák cégek konkrét üzleti ajánlatait!

Megfelelő szakmai kompetencia és a szükséges technológiai háttér megléte, valamint az esetleges egyéb feltételeknek való megfelelés esetén várjuk jelentkezését a megadott online linken azon osztrák vállalatok megjelölésével, amelyekkel tárgyalást kíván folytatni.

A rendezvényen való részvétel a magyar jelentkezők számára díjmentes, de regisztrációhoz kötött, illetve fenntartjuk a jogot a jelentkezők előszűrésére.

A rendezvény időpontja: 2019.11.19. 8:30 – 17.00
A rendezvény helyszíne: Győri Nemzetközi Kereskedelmi Központ (Győr-Moson-Sopron Megyei Kereskedelmi és Iparkamara) – 9021 Gyõr, Szent István út 10/A

Jelentkezési lap
Jelentkezési határidő: 2019.11.03.

A beérkezett összes jelentkezés alapján a rendezvény előtt elküldjük Önnek tárgyalási időpontjait. Helyszíni regisztrációra a rendezvény teljes ideje alatt lehetősége lesz.

Várható program:

8.30 – 9.00 Regisztráció (az osztrák cégek számára)
9.00 – 9.40 Köszöntő és rövid bevezető előadás német nyelven
9.40 – 9.45 Technikai szünet
9.45 – 12.00 Személyes tárgyalások kezdete
12.00 – 13.00 Networking ebéd
13.00 – 17.00 Személyes tárgyalások folytatása

A rendelkezésre álló időkeretben tárgyalásokat folytathat az osztrák cégek képviselőjével német (vagy angol) nyelven. A megbeszéléshez szükség esetén tolmácsolást biztosítunk.

A résztvevő osztrák cégek konkrét üzleti ajánlatai

IT és TI
2019-11-19 10:30 - 11:30 | Majorossy Imre utca 36., Pécs, 7625, Magyarország
A kamara Információtechnológiai Bizottságának egyik célkitűzése, hogy a fiatalok számára megmutassa az informatikai szakma szépségeit, hogy minél többen válasszák ezt a pályát a megyében. Itt nem csak tanulni lehet az informatikát, hanem kiváló cégek várják a végzett hallgatókat.
Ehhez kapcsolódóan idén harmadik alkalommal kerül megszervezésre az IT és TI előadássorozat, melyre elsősorban a továbbtanulás előtt álló fiatalokat várják. Ebben az évben két állomás lesz: az első 2019. november 19-én a Tudásközpontban, ahol a fiatalok beleláthatnak a weblapkészítés folyamatába valamint az IT-hoz szorosan kapcsolódó filmes szakmába. December 14-én a Széchenyi István Gimnázium pályaorientációs rendezvényének keretein belül bemutatásra kerül az „InformaTitka” és megismerkedhetnek a résztvevők a jövő szakmáival, valamint akit a gyakorlat érdekel jobban, részt vehet egy mini robotika szakkörön is.
Az előadássorozat a kamarai IT Bizottság, a pályaorientációs csapat, az I2K Klaszter és az IVETÁR együttműködésében valósul meg. Bővebb információ: palyavalasztasbaranya.hu

Ipar 4.0 és intelligens gyártás - B2B-k Olaszországban
2019-11-20 - 2019-11-21 | Hotel Village La Principessa, Campora San Giovanni, Calabria, Olaszország
Az Ipar 4.0 forradalmasítja és újjáéleszti az összes ipari műveletet. A vállalatok új kihívásokkal szembesülnek és ezért a negyedik ipari forradalom által kínált lehetőségeket is igyekeznek kihasználni.
A Smart Manufacturing, vagyis intelligens gyártás az Ipar 4.0 jövőbe mutató témaköréhez tartozik, s egy olyan termelési folyamatot mutat be, melyben a gyártó- és vezérlő berendezések messzemenően saját maguknak hangolják össze és szervezik meg a működésüket – emberi beavatkozás nélkül.

A Smart Manufacturing Matchmaking 2019 (továbbiakban SMM19) egyedülálló lehetőséget kínál arra, hogy találkozzon az intelligens gyártás és az Ipar 4.0 területén dolgozó tudósokkal, kutatókkal és vállalatvezetőkkel. Felsorakoznak a legújabb technológiák, az intézmények és városok innovációs igényi, a kis- és középvállalkozások által használt új alkalmazási területek és a nagyvállalatok technikai kihívásai.
A rendezvényt a Calabria Egyetem kutatócsoportjai, az Enterprise Europe Network partnerek, a SPIN és más, az Ipar 4.0 számos érdekeltje közösen szervezi.

Érintett témák:

Digitális Twin
Iparban használatos internet
Virtuális / bővített / vegyes valóság alkalmazása az iparban
Nagy adatelemzés
Kiber-fizikai rendszerek
Szimuláció
Autonóm robot
Gépi tanulás
Additív termelésKibervédelem és Cloud
Human Machine Interfészek
Ember- gép együttműködés
Prediktív karbantartás
Rendszerintegráció
Autonóm gyártás
Horizontális és vertikális integráció

Az SMM19 alatt lehetőség nyílik:

Nemzetközi konferencián való részvételre,
Előre leszervezett kétoldalú nemzetközi üzleti tárgyalások lebonyolítására,
Kiállítás megtekintésére.

HORECA és Gastrofood üzletember-találkozó Krakkóban
2019-11-20 - 2019-11-21 | International Exhibition and Convention Centre EXPO Krakow, Galicyjska 9, Krakkó, 31-586, Lengyelország
Az Enterprise Europe Network közreműködésével Lengyelországban szervezett üzletember-találkozó során a szállodaipar, az éttermi vendéglátás és a borászati ágazat kerül középpontba.

A rendezvényen 30 perces tárgyalások során nyílik lehetősége a résztvevőknek, hogy bemutassák cégeiket.

Hogyan működik?
1. Regisztráljon és tegye közzé profilját valamint együttműködési lehetőségeit!
2. Keresse meg a résztvevők listáját és foglaljon le találkozókat az érdeklődő felekkel!
3. Röviddel az esemény előtt megtekintheti a tárgyalások beosztását.

Bővebb információ a találkozó hivatalos honlapján.

Smart Manufacturing - nemzetközi üzletember-találkozó
2019-11-20 - 2019-11-22 | Amantea, Olaszország
A Smart Manufacturing 2019 (SMM 2019) konferencia és nemzetközi üzletember-találkozó lehetőséget ad arra, hogy személyesen találkozzon a smart manufacturing és az ipar 4.0 területén kiemelkő eredményeket elért vállalati vezetőkkel, kutatókkal és állami szervekkel.

A rendezvényt a Calabria Egyetem kutatócsoportjai, az Enterprise Europe Network munkatársai, a SPIN és számos más, az Ipar 4.0 programban érdekelt fél szervezi.

A Smart Manufacturing 2019 programja:

Az ISM2019 konferencia, ahol eddig nem publikált cikkek kerülnek bemutatásra az Ipar 4.0 és a Smart Manufacturing témájában,
Az invNET, amely társadalmi és környezeti hatásokkal járó projektek megvalósításában támogatja a vállalatokat és startupokat,
A nemzetközi üzletember-találkozó,
A WIN-LOG 2019 workshop – vállalatok és K+F projektek számára.

Regisztráció a SMM2019 nemzetközi üzletember-találkozóra.
A rendezvény hivatalos oldala.

Pályaválasztási kiállítás Szigetváron
2019-11-20 08:00 - 13:00 | PSZC Zrínyi Miklós Gimnáziuma, Szakgimnáziuma, Szakközépiskolája és Szakiskolája sportcsarnoka, Rákóczi utca 18., Szigetvár, 7900, Magyarország
A Pécs-Baranyai Kereskedelmi és Iparkamara szakképzési tanácsadással várja a pályaválasztás előtt álló diákokat Szigetváron.
A PSZC Zrínyi Miklós Gimnáziuma, Szakgimnáziuma, Szakközépiskolája és Szakiskolája sportcsarnokában (Szigetvár, Rákóczi utca 18.), 2019. november 20–án, a Baranya Megyei Kormányhivatal immár hagyományos pályaválasztási rendezvényén, a kamara standján szaktanácsadók fogadják az érdeklődőket, teljes körű tájékoztatást adva a továbbtanulásra választható iskolákról és szakmákról, a tanulószerződés kötésének mikéntjéről és előnyeiről, valamint a tanulókat megillető juttatásokról és a munkáltatói elvárásokról is.
Számos eszközzel állnak a fiatalok rendelkezésére, 3D VR-szemüveg segítségével különböző munkafolyamatokat próbálhatnak ki az érdeklődők. hogy segítséget kapjanak pályaválasztási döntéseik meghozatalához, megerősítéséhez, lehetőségük nyíljon pályaismereti tudásuk bővítésére, információszerzésre.
A rendezvényen a térség számos középiskolája ad tájékoztatást képzéseiről, valamint a különböző szakmákat képviselő munkáltatók bemutató programokkal szemléltetik szakmájuk gyakorlati oldalát.
http://www.kormanyhivatal.hu/hu/baranya/hirek/palyavalasztasi-rendezvenyek-baranyaban

Incoterms 2020 képzés
2019-11-21 10:00 - 13:00 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Pécs-Baranyai Kereskedelemi és Iparkamara vállalkozóit is várják a Magyar Kereskedelmi és Iparkamara szervezésében megvalósuló „Incoterms 2020 képzés” című rendezvényre.
Az International Chamber of Commerce (ICC) aktualizált nemzetközi kereskedelmi szokványgyűjteményének, az Incoterms® 2020 megjelenése alkalmából szervezett képzés célja az új nemzetközi kereskedelmi szokványok bemutatása, a nemzetközi kereskedelemben 2020. január 1-jétől várható változások, a megszűnő vagy módosuló, illetve az új fuvarparitások ismertetése.
A rendezvény második felében a résztvevőknek lehetőségük lesz kérdések feltételére is.
Előadó: Nietsch Tamás, a Magyar Kereskedelmi és Iparkamara ICC Magyar Tagozat Vám- és kereskedelemtámogatási munkacsoportjának vezetője, a Flextronics International Kft., Senior Managere
PROGRAM
9.30 – 10.00 Regisztráció
10.00 – 10.05 Köszöntő
10.05 – 11.30 A 2020. január 1-től alkalmazható Incoterms 2020 ismertetése
11.30 – 12.00 Kérdések és válaszok
12.00 – 13.00 Networking szendvicsebéd
Részvétel feltételei
A rendezvényen való részvétel a részvételi díj előre történő átutalásához, valamint előzetes online regisztrációhoz kötött a REGISZTRÁCIÓ linken keresztül.
Jelentkezési és a részvételi díj megfizetésének határideje: 2019. november 19., 12.00 óra
Részvételi díj
20.000- Ft + áfa, azaz 25.400 Ft/fő. Az MKIK ICC Magyar Tagozat tagvállalatai számára 1 fő részvétele ingyenes. A részvételi díjról számla utólag, az átutalást követően kerül kiállításra.
Kérjük, hogy a számlázáshoz szükséges adatokat a regisztrációs felületen található jelentkezési lapon szíveskedjenek feltüntetni. A kitöltött jelentkezési lapot az icc@mkik.hu e-mail címre várjuk legkésőbb 2019. november 19-ig.
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A befizetés módja
A befizetendő összeget kérjük banki átutalással az alábbi számlára utalni:
Bank: Magyar Külkereskedelmi Bank Zrt.
Számlaszám: 10300002-20373432-00003285
IBAN: [REDACTED]
Swift: MKKBHUHB
Számlatulajdonos: Magyar Kereskedelmi és Iparkamara
Kérjük, hogy az átutalás azonosítása érdekében a közleményben tüntesse fel a cégnevet és az „ICC képzés” megjegyzést. Felhívjuk a figyelmet, hogy jelentkezését csak az átutalásnak a fenti számlára történő beérkezése után tekintjük érvényesnek. A befizetésről utólag számlát küldünk.

Területi Innovációs Platformok - Pécs
2019-11-22 10:00 - 15:00 | Majorossy Imre utca 36., Pécs, 7625, Magyarország
A Nemzeti Kutatási, Fejlesztési és Innovációs Hivatal az Innovációs és Technológiai Minisztérium szakpolitikai támogatásával indítja útjára a Területi Innovációs Platformokat (TIP) bemutató országos programsorozatát.

Az eseménysorozat célja, hogy az egyetemi tudásbázisokra épülve olyan térségi szerveződések jöjjenek létre országszerte, amelyek egyszerre biztosítanak lehetőséget az innovációs szakpolitikai irányok közvetlen megismerésére, a helyi innovációs ökoszisztéma szereplői közötti együttműködések kialakítására, erősítésére és új szakmai alapok létrehozására.
A megújuló hazai innovációs ökoszisztéma jövőbeli teljesítménye és versenyképessége szempontjából kulcsfontosságú, hogy a szereplők – szakpolitikusok, felsőoktatási és kutató intézmények, vállalkozások és szakmai szervezetek – kapcsolatai helyi szinten is megerősödjenek, az intelligens szakosodási stratégia mentén fokozva egy-egy térség innovációs képességét. A Nemzeti Kutatási, Fejlesztési és Innovációs Hivatal ezért – az egyetemi központokra építve és a térségi innovációs környezet meghatározó szereplőinek legfőbb erősségeire koncentrálva – olyan új találkozási pontokat kíván létrehozni a Területi Innovációs Platformok programsorozat keretében, amely új szemlélettel segíti elő az információáramlást, a tudástranszfert, valamint az együttműködést és a szakmai kapcsolatépítést. A rendezvénysorozat a Szellemi Tulajdon Nemzeti Hivatala és a Bay Zoltán Alkalmazott Kutatási Közhasznú Nonprofit Kft. szakmai szerepvállalásával valósul meg.
A novemberben induló országos programsorozat a szereplők együttműködése érdekében egy-egy térség legfontosabb innovációs szereplőit – egyetemeket, kutatóintézeteket, nagyvállalatokat, kkv-kat, startupokat, klasztereket, inkubátorokat, akcelerátorokat, országos kamarai hálózatokat – kívánja megszólítani a lehető legszélesebb körben.
Időpont: 2019. november 22. (péntek)
Helyszín: Pécsi Tudományegyetem (Dr. Halasy-Nagy József Aula – 7622 Pécs, Rákóczi út 80.)

TERVEZETT PROGRAM

09:30 – 10:00
Regisztráció

10:00 – 10:05
Rektori köszöntő

10:05 – 10:10
NKFI Hivatal Elnökhelyettesének köszöntője

Dr. Szabó István elnökhelyettes, NKFI Hivatal

10:10 – 10:15
Kancellári köszöntő

10:15 – 10:20
TIP alapító nyilatkozat ünnepélyes aláírása

10:20 – 10:55
Megújuló innovációs ökoszisztéma: Területi Innovációs Platformok, S3 KFI fókuszterületei, KKV Start pályázat

Dr. Szabó István elnökhelyettes, NKFI Hivatal

10:55 – 11:10
Aktuális nemzetközi pályázati felhívások ismertetése

Tóth Orsolya EU referens, NKFI Hivatal Nemzetközi Kapcsolatok Főosztálya

11:10 – 11:25
Kávészünet

11:25 – 11:55
Egyetemi, kutatóintézeti tudáskapacitás és innovációs lehetőségek vállalkozásoknak (kerekasztal-beszélgetés)

Résztvevők:

Pécsi Tudományegyetem
NKFI Hivatal
Bay Zoltán Alkalmazott Kutatási Közhasznú Nonprofit Kft.
Szellemi Tulajdon Nemzeti Hivatala
HÖOK/HÖK

11:55 – 12:25
Innovációs sikerek, együttműködési jó gyakorlatok bemutatása (kerekasztal-beszélgetés)

Résztvevők felkérés alatt.

12:25 – 13:30
Ebéd

Kísérőrendezvény: Tematikus szakmai minikiállítás, egyetemi kutatási infrastruktúra, kapacitás bemutatása

A TIP rendezvény zárását közvetlenül követően az adott helyszínen 15:30 órakor kezdetét veszi a Startup Campus országos középiskolai innovációs roadshow helyi programja, melynek kiemelt szakmai partnere és főtámogatója az NKFIH.

Regisztráció

InfoInvent 2019 – Moldova
2019-11-23 09:30 - 14:30 | International Expo Centre Moldexpo, Str. Ghioceilor 1, Chisinau, Moldáviai Köztársaság
Az „International Specialized Exhibition – INFOINVENT” egy kétévente megrendezésre kerülő esemény, melynek fókuszában a következők állnak: kreativitás; befektetés ösztönzés az innovációba és technológia-transzferbe; új találmányok, technológiák és anyagok közös megvalósítása és előállítása; és nemzetközi műszaki-tudományos együttműködések elősegítése.
Szervezői az AGEPI (moldovai szellemitulajdon-védelmi hivatal) és az IEC MOLDEXPO, partnerségben a moldovai oktatásért, kultúráért és kutatásért felelős minisztériummal és a nemzeti kutatási és fejlesztési ügynökséggel, valamint a Szellemi Tulajdon Világszervezetének és az Európai Unió Szellemi Tulajdoni Hivatalának támogatásával.
Az esemény keretében egész napos tréninget tart a magyarországi Regionális Információs és Fejlesztő Tudásközpont (RCISD).
Erre a linkre kattintva a rendezvény angol nyelvű leírása olvasható.
* * *
További információ az ENRICH-ről ide kattintva olvasható.

iEXPO - állásbörze, projektbemutatók és üzleti ötletek egy helyen
2019-11-25 09:00 - 20:00 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
A Pécsi Tudományegyetem Közgazdaságtudományi Karának szervezésében idén is megrendezésre kerül az iEXPO, melynek keretében a hallgatók egy fordított állásbörze formájában bemutatják projektjeiket, kutatásaikat, üzleti ötleteiket.

A résztvevőknek a program hagyományos állásbörze részeként lehetőségük nyílik találkozni helyi vállalkozásokkal, megtekinteni milyen karrier-, álláslehetőségek várják őket a diploma megszerzése utána, ugyanakkor szakmai sikerek mellett személyes kompetenciáik bemutatására is lesz alkalmuk.
A Simonyi Final Pitchen bemutatkoznak a félév során kidolgozott üzleti ötletek. A projekteket egy szakmai bizottság bírálja el, mely kockázati tőkésekből és a vállalakozásfejlesztés elismert szakembereiből tevődik össze.
Az eseményre minden érdeklődőt várnak az iEXPO Szervezői!

iEXPO

Nemzetközi Gép- és Berendezésgyártó Fórum és B2B találkozó
2019-11-26 | Osztrák Gazdasági Kamara, Wiedner Hauptstraße 63, Bécs, 1045, Ausztria
Az Osztrák Gazdasági Kamara Nemzetközi Gép- és Berendezésgyártó Fórumot és B2B találkozót szervez Bécsben.

Ismerjen meg új ügyfeleket és kooperációs partnereket B2B találkozók keretében és tájékozódjon első kézből a szakma legújabb trendjeiről és üzleti lehetőségeiről!

Időpont: 2019.11.26.
Helyszín: az Osztrák Gazdasági Kamara székhelye (1040 Bécs, Wiedner Hauptstraße 63.)

Jelentkezési határidő: 2019.11.26.

A rendezvénnyel kapcsolatos további információkat, regisztrációs lehetőséget, programkiírást és a B2B tárgyalások online szervezését az esemény honlapján találja: https://machinery2019.b2match.io/. A részvétel ingyenes, azonban regisztrációhoz kötött. A korlátozott helyek száma miatt kérjük, időben regisztráljon.

Előnyök:

ismerjen meg új üzleti partnereket és tudjon meg többet a piacról
ismerjen meg új projekteket
bővítse üzleti hálózatát

A konferencia nyelve az angol, azonban néhány kiválasztott workshop németül zajlik.

Kötelező NTAK a kereskedelmi szálláshelyeken a fizető vendéglátástól a szállodáig
2019-11-27 14:00 - 16:00 | Siklós városi könyvtár, Köztársaság tér 8., Siklós, Baranya, 7800, Magyarország
2019. december 1-től a regisztrációra kötelesek lesznek az egyéb szálláshelyek is pl. kempingek, üdülőházak, közösségi szálláshelyek, falusi szálláshelyek. 2020. január 1-től minden szálláshelynek kötelező lesz az adatszolgáltatás.
A Pécs-Baranyai Kereskedelmi és Iparkamara Siklós Városi Elnöksége szervezésében 2019. november 27-én 14.00 órakor tájékoztató rendezvény lesz a „Kötelező NTAK a kereskedelmi szálláshelyeken a fizető vendéglátástól a szállodáig” címmel a Siklósi Városi Könyvtár nagytermében.
A rendezvényen az érintettek minden információt megkaphatnak, hogy a kötelező regisztráció és az azt követő adatszolgáltatás akadály nélkül megtörténhessen a felületen.
Program:

14.00-14.10
Köszöntő
dr. Kovács Tibor, PBKIK Siklós Városi Elnöke

14.10-14.30
Az adatközléshez szükséges regisztráció a gyakorlatban
Előadó: Máltesics Norbert, Tourinform Iroda-vezető Pécs

14.35-14.55
Ha már muszáj, miért ne hozhatna hasznot Önnek?
Előadó: Tukora Gábor, r3server.com KFT ügyvezetője

15.00-15.20
Siklós turisztikai szerepe a régióban
Előadó: Mojzes Tamás, Siklós alpolgármestere

15.25-15.45
180 fokos fordulat a szakképzésben
Előadó: Piacsek László, PBKIK HEF osztályvezető

A rendezvény ingyenes, de regisztrációhoz kötött. Jelentkezni az alábbi űrlap kitöltésével lehet:
A regisztráció lezárult.

Jelentkezési határidő: 2019. 11. 26.

Exporthatékonyság, sikeres termékek, tagvállalati tapasztalatok a német piacon
2019-11-27 14:00 - 16:30 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A rendezvény célja, hogy tájékoztassa a hazai kis- és középvállalkozásokat az exportfejlesztéssel és ipar 4.0 -val kapcsolatos aktuális és jövőbeni pályázati lehetőségekről, valamint a német piaci exportlehetőségekről. Továbbá céges jó gyakorlatként sikeres hazai, a német piacra is exportáló vállalkozások osztják meg tapasztalataikat és ismertetik az aktuális beszállítói lehetőségeket cégüknél.

Az előadások után a résztvevőknek lehetőségük lesz kötetlen formában konzultálni az előadókkal a networking kávészünet során.

A fórumot követően a Magyar-Német Tagozat éves közgyűlésére kerül sor a tagozati tagvállalatok részvételével.

PROGRAM

13.30 – 14.00
Regisztráció

14.00 – 14.10
Köszöntők

Bódi László, az MKIK Magyar-Német Tagozatának elnöke

14.10 – 14.30
A magyar-német bilaterális gazdasági kapcsolatok aktualitásai, a német gazdaság jövőbeni kilátásai
Olaf Reif, I. osztályú titkár, Német Nagykövetség Budapest

14.30 – 14.50
Tájékoztató az exportfejlesztéssel és ipar 4.0 -val kapcsolatos aktuális és jövőbeni pályázati lehetőségekről
Andorka Miklós, stratégiai igazgató, MAPI Magyar Fejlesztési Iroda Zrt.

14.50 – 15.10
Best practice – tájékoztató az ipar 4.0 rendszerekről és a „contrall” termékcsaládról az RG Net Kft. bemutatásában
Herbály István, ügyvezető igazgató, RG Net Kft.

15.10 – 15.30
Best practice – metALCOM Zrt. (előadó felkérés alatt)

15.30 – 16.00

Networking kávészünet
Konzultációs lehetőség az előadókkal

16.00 – 16:30
A Magyar – Német Tagozat Közgyűlése

Jelentkezési határidő: 2019. november 25., szerda 16.00 óra

A férőhelyek száma korlátozott, ezért a jelentkezéseket azok beérkezésének sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.

REGISZTRÁCIÓ

Jövőbeli kihívások - Demola workshop
2019-11-27 14:00 - 17:00 | PTE Szenátusi Terem, Vasvári P. u.4., Pécs, Magyarország
A PTE és a DEMOLA 2019. november 27-én (szerda) 14.00 órától tartja nyilvános Future Challenges Workshopját vállalati partnerei számára.

A DEMOLA egy finn központú globális platform, amely világszerte 17 ország 50 egyetemének hallgatóit és az egyetemek gazdasági ökoszisztémáját alkotó szereplőit fogja össze.
Hazánkban elsőként a BME keretei között jött létre DEMOLA központ, amely azóta a DEMOLA Közel-Kelet Európa regionális központjává nőtte ki magát.
A DEMOLA nemzetközi szinten tesztelt és igazoltan eredményes innovációs modell programot, eszköztárat kínál az egyetem és az őt körülvevő vállalati ökoszisztéma közötti együttműködés újragondolására.
A folyamatosan változó gazdasági környezet teremtette kihívásokra a KKV szektor megfelelő K+F és innovációs humán erőforrás hiányában csak reaktívan válaszol, a jövőbe tekintés, proaktív gondolkodás kapacitási korlátokba ütközik.
A DEMOLA olyan platformot teremt, amely egy jövőbe tekintő, megatrendekben gondolkodó vállalati kultúra kialakulásához kíván hozzájárulni.
A „DEMOLA-koncepció” strukturált folyamatokon keresztül, standardizált eszköztárral segíti az egyetem vállalati partnerek, valamint a résztvevő hallgatók és kutatók közös alkotását, az innovációs értékteremtést.
A workshop időpontja és helyszíne:
Kezdés 2019. november 27, 14:00 – 17.00
PTE Szenátusi Terem Pécs, Vasvári P. u.4.
További információ: czibok.balazs@pte.hu

Magyar-Bolgár Üzleti Fórum
2019-11-27 16:30 - 20:00 | Bolgár Kereskedelmi és Iparkamara, 1058, ul. Iskar 9, Sofia, Bulgária
A Magyar-Bolgár Gazdasági Kamara Magyar-Bolgár Üzleti Fórumot szervez 2019. november 27-én Bulgáriában.

Helyszín: Bulgaria, Sofia 1058, ul. Iskar 9, БТПП, 1. em., „А” terem.

PROGRAM:

16.30 – 17.00
Regisztráció

17.00 – 17.05
Köszöntő – Tsvetan Simeonov, elnök, Bolgár Kereskelelmi és Iparkamara

17.05 – 17.10
Köszöntő – Őexcellenciája Balázsné Harangozó Tekla,
Bulgária rendkívüli és meghatalmazott magyar nagykövete

17.10 – 17.30
„Építés előtt álló víztisztító művek”
Dr. Eng. Atanas Paskalev, vízügyi szakértő, Bolgár Vízszövetség

17.30 – 17.50
„Hungarian Water Partnership: tudás- és megoldás-portfólió”
Horváth Bálint, üzletfejlesztési igazgató, Hungarian Water Partnership

17.50 – 18.10
„Pureco vízügyi megoldások”
Svetoslav Obretenov, ügyvezető igazgató, Pureco Bulgaria

18.10 – 18.30
„Az EXIM külgazdasági ösztönző termékei”
Koczka Balázs, vezető nemzetközi ügyfélkapcsolati menedzser, Magyar Export-Import Bank Zrt.

18.30 – 18.50
„Egységben az erő”
Dr. Rossen Tkatchenko, elnök, Magyar-Bolgár Gazdasági Kamara

18.50 – 20.00
Magyar borok kóstolója. Kötetlen beszélgetés. Büfévacsora.

A fórum nyelve angol és bolgár, szinkrontolmácsolás biztosított.

A részvételi létszám korlátozott és regisztrációhoz kötött, ezért kérjük legkésőbb 2019.11.24-ig a kamara@hbcc.eu e-mail címre jelentkezni szíveskedjék az alábbi adatokkal:
Név – Beosztás – A szervezet megnevezése – Telefonszám
Részvételi díj: bruttó 30 BGN. Regisztrált kamarai tagoknak és a meghívottjainak ingyenes.

A fórum a Bolgár Kereskedelmi és Iparkamara támogatásával valósul meg.

ADÓFÓRUM a 2020. évi adóváltozásokról
2019-11-28 08:00 - 2019-11-29 11:30 | Pécsi Kereskedelmi Központ
Kamaránk a 2020. évi adóváltozásokról 2 napos Adófórumot szervez a Pécsi Kereskedelmi Központ Zsolnay termében.

1. nap

08:00 – 08:30
Regisztráció

08:30 – 10:30
SZJA, EVA, EKHO, KATA
Előadó: Farkas Petra – NAV

10:45 – 12:00
TAO, KIVA, NETA, Környezetvédelmi termékdíj
Előadó: Banitz István – NAV

12:00 – 12:30
Szünet

12:30 – 13:30
SZOCHO, EHO, TBJ, Szakképzési hozzájárulás
Előadó: Dr. Kárpáti Éva – NAV

13:45 – 14:45
Könyvelők adminisztrációs kötelezettségei a duális képzőhelyeken
Előadó: Sarkadiné Schmidt Alexandra – PBKIK

2. nap

08:00 – 08:30
Regisztráció

08:30 – 09:45
ÁFA
Előadó: Burgmann György – NAV

10:00 – 11:30
ART, AIR
Előadó: Dr. Virág Orsolya – NAV

A sorrend változtatásának jogát fenntartjuk.
Részvételi díj:

önkéntes kamarai tagoknak: ingyenes
nem önkéntes kamarai tagoknak: 8.000,- Ft/fő

Jelentkezni lehet e-mail-ben a Jelentkezési lap visszaküldésével a kiss.karolin@pbkik.hu címre.
A jelentkezési lap letölthető itt: Jelentkezési lap

A jelentkezést csak a visszaküldött jelentkezési lap alapján tudjuk elfogadni!
Jelentkezési határidő: november 25. (hétfő)

Meghívó
Adatkezelési tájékoztató
További információ: Kiss Karolin, kiss.karolin@pbkik.hu 72/507-102

Hogyan tartsuk fenn a munka és magánélet egyensúlyát? Ismerjük meg a jó példákat!
2019-11-29 09:00 - 13:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
A Pécsi Család- és KarrierPONT kerekasztal beszélgetés és baranyai jó gyakorlatok bemutatása során mutatja be az atipikus foglalkoztatási formákat és a gyakorlatban is tapasztalható előnyeiket.

Az atipikus foglalkoztatási formák még kevésbé elterjedtek hazánkban, de egyre nagyobb nyitottságot tapasztalunk mind munkáltatói, mind munkavállalói oldalról a téma iránt. Pedig, egy a tipikus 8 órás munkaidőtől eltérő munkahely nagy segítség lehet abban, hogy mind a munkában, mind a magánéletben helyt tudjanak állni a munkavállalók.
A helyi jó gyakorlatok bemutatását követően egy kerekasztal-beszélgetés keretében a résztvevők osztják meg tapasztalataikat az atipikus foglalkoztatással kapcsolatban, illetve hogy ők hogyan tudják fenntartani a munka és magánélet egyensúlyát.

Időpont
Előadó
Téma

9.00-10.30
Az atipikus foglalkoztatással, munkavállalással kapcsolatos jó gyakorlatok bemutatása
Kató Mónika – keramikus
Bujdosó István – IT Services Hungary
Turnár Csilla – Webstar Csoport Kft.

10.30-10.45
Kávészünet

10.45-11.30
Kerekasztal-beszélgetés
Moderátor: Szabó Andrea
Atipikus foglalkoztatásban dolgozó munkavállalók tapasztatainak megosztása

11.30-12.00
Ebéd

A rendezvényre várunk minden érdeklődőt!
REGISZTRÁCIÓ

Állásbörze és Jógyakorlat konferencia Szentlőrincen
2019-11-29 10:00 - 14:00 | Szentlőrinci Művelődési Központ és Könyvtár, Templom tér 1-3., Szentlőrinc, 7940, Magyarország
A Szentlőrinci Művelődési Központ és Könyvtár ad helyet a Pécs-Baranyai Kereskedelmi és Iparkamra és a Szentlőrinci Önkormányzat szervezésében ( a NŐNAP 365 – Nő-Köz-Pont működtetése Nyugat-Baranyában, Szigetvár központtal című (EFOP-1.2.9-17-2017-00102) projekt keretein belül) megrendezendő Állásbörzének és Jógyakorlat konferenciának.
Program:
10:00-12:00 Állásbörze
12-:00-14:00 Jógyakorlat konferencia
Az Állásbörzén megjelennek a munkaerőhiánnyal küzdő munkáltatók, akikkel lehetőség nyílik a személyes kapcsolatfelvételre, a cégvezetővel vagy a HR munkatárssal és helyben átadni az önéletrajzokat.
A pályakezdők és az aktív álláskeresők mellett azok is segítséget kaphatnak, akik például váltani szeretnének, új munkalehetőséget keresnek, valamint lehetőséget kapnak a közmunkából kiszakadni vágyók is.
A gyesről visszatérő anyukák számára a Szigetvár CsakPONT munkatársai nyújtanak tájékoztatást az ingyenesen igénybe vehető képzésekről és szolgáltatásokról.
A Jógyakorlat konferencián az atipikus foglalkoztatási formák, a fluktuáció csökkentése- megelőzése és annak eszközei kerülnek fókuszba. Majd a hazai foglalkoztatás jelenlegi helyzetének és a következő időszakban várható nehézségek elemzése mentén a rugalmas foglalkoztatás lehetséges gyakorlati formái kerülnek ismertetésre. A sikeres hazai és a baranyai kkv-k bevált és adaptálható jó gyakorlataikról szóló kisfilm bemutatása. Záróakkordként pedig workshop keretében a jelenlévő cégvezetők, HR vezetők és a konferenciát lebonyolító szervezetfejlesztő szakemberek bevonásával tapasztalatcserére kerül sor.
A rendezvényen való részvétel díjtalan. Jelentkezési határidő: 2019. 11. 21. 12:00 óra
Jelentkezés és bővebb információ: Leitert Angéla (leitert@pbkik.hu, 20/269-6174)

XXXII. Regionális fodrász és kozmetikus tanulóverseny, Hesz János és Dudás Ági Néni Emlékverseny
2019-12-01 | PSZC Simonyi Károly Szakgimnáziuma és Szakközépiskolája, Malomvölgyi utca 1/b., Pécs, Baranya, 7636, Magyarország
A Pécsi Szakképzési Centrum Simonyi Károly Szakgimnáziuma és Szakközépiskolája idén is megrendezi a regionális fodrász és kozmetikus tanulóversenyt, melyen tehetséges, kreatív fodrász, kozmetikus tanulók valamint szépészet ágazaton tanuló szakgimnazisták vehetnek részt.
Versenyszámok:

Hajfonás
Férfi modern-klasszikus hajvágás
Női alkalmi konty
Fodrász összetett verseny (férfi modern – klasszikus divathajvágás és női alkalmi konty)
Kisfantázia: fantáziasmink készítése

Nevezési határidő: 2019. november 21.
A verseny rendezői:

Pécs-Baranyai Kereskedelmi és Iparkamara
Pécsi Ipartestület
Super Fej Zrt.
PSZC Simonyi Károly Szakgimnáziuma és Szakközépiskolája

Részletes versenykiírás és a nevezési lap.

Budapest LNG SUMMIT
2019-12-02 - 2019-12-03 | Marriott Hotel Budapest, Apáczai Csere János u. 4, Budapest, 1052, Magyarország
A Budapest LNG SUMMIT olyan esemény, amelynek középpontjában a Közép- és Kelet-Európa jövöbeni cseppfolyós földgáz területe áll.

A csúcstalálkozó célja egy exkluzív, magas szintű fórum létrehozása a 20 ország legfontosabb vezetői számára, amely lehetővé teszi számukra a közép- és hosszú távú lehetőségek kiépítését Közép- és Kelet-Európában.

A csúcstalálkozó fő pontja a közép-kelet-európai térség iránti kereslet összekapcsolása a nemzetközi ellátási lánccal, miközben megosztja az ágazat betekintését és perspektíváit, valamint megvitatja a régió legfontosabb LNG-kérdéseit.

További információ a rendezvény hivatalos honlapján.

A digitális tranzakciók jövője
2019-12-03 09:00 - 15:00 | Öbölház Rendezvényközpont, Kopaszi-gát 2., Budapest, Pest, 1117, Magyarország
Az eitDigital által szervezett innovációs napon bemutatják a Fintech, az Insuretech és a Blockchain, a Big Data, a kiberbiztonság és más területek innovációinak kereszteződését, valós üzleti alkalmazásokkal.

Hogyan hozhat létre rövid távú üzleti értéket a digitális átalakulás a pénzügyi, jogi és adatügyletekben?
Hogyan alkalmazhatja és alakíthatja át szervezete a költségigényes folyamatokat?
Melyek azok a digitális megoldások, amelyek egy nap tönkre tehetik a piacokat?
A pénzügyi tranzakciók világa gyorsan változik, és hasonló növekedés várható a biztosítási, adat- és jogi folyamatok területén is. A digitális eszközök gyorsabbá, a költségek szintjén versenyképesebbé, kényelmesebbé teszik a tranzakciókat, miközben azonnali üzleti értéket teremtenek a vállalkozások számára. A szervezők összehozzák a legújabb, úttörő digitális megoldásokat, amelyek biztosítják az üzleti tranzakciókat, az intelligens szerződéseket és az adatkezelést. A program része lesz egy gondolatébresztő panelbeszélgetés az adatmegosztással és az adatvédelemmel kapcsolatos kérdésekről az adathasználat, -megosztás és -védelem világszakértőivel.
A kényelem és a sebesség azonban fenntartásokkal kezelendő – mennyi információt hajlandók megosztani magukról az ügyfelek a vásárlás lehetőségéért cserébe (a fizetés mellett)? Egy adott terméknek mekkora lehet az ökológiai lábnyoma, ami még elfogadható az ügyfelek számára? Hogyan lehet az ügyfél biztos abban, hogy az általa vásárolt áru minden, a szállító által ígért tulajdonsággal rendelkezik?
Ilyen, és ehhez hasonló kérdésekre keresik a választ december 3-án, Budapesten.
További részletek és regisztáció
